text: Folketinget vedtager handlingsplan mod MRSA
  16 april 2015 kl. 20.23
  Der er enighed om en MRSA-plan, der skal nedbringe forbruget af penicillin i dansk landbrug. Målet er at nedbringe forekomsten af multiresistente bakterier. Det oplyser Fødevareministeriet.
  En ny MRSA-aftale skal nedbringe brugen af antibiotika med 15 procent over den næste fire år. Det skriver Ritzau.
  Torsdag aften blev Folketingets partier enige om en MRSA-plan, der skal nedbringe forbruget af antibiotika i dansk landbrug med 15 procent frem mod 2018.
  Fødevareminister Dan Jørgensen (S) er glad for den ny aftale.
  - Det vigtigste er helt klart, at vi nu nedbringer brugen af antibiotika markant med 15 procent over de næste fire år. Det vil sige, at vi nu er oppe på samlet set at reducere med 30 procent på en ti-årig periode. Det, synes jeg, er klart den vigtigste ting, siger ministeren til Ritzau.
  #breaking Folketingets partier er enige om en handlingsplan, der skal nedbringe de såkaldte MRSA-bakterier i danske landbrug
  
  